text: Indbrudstyv løb i armene på patrulje
  28 juli 2014 kl. 04.21
  En 21-årig gerningsmand fra Sønderborg-området flygtede forgæves, da han søndag aften forsøgte at undslippe et mislykket indbrud.
  Indbruddet fandt sted i Dybbølgade i den vestlige del af Sønderborg søndag aften kl. 22.10.
  Da politiet ankom til stedet, tog den 21-årige mand flugten, men kort efter løb han lige i armene på patruljen, oplyser vagtchef Ole Aamand fra Syd- og Sønderjyllands Politi til TV SYD.
  Gerningsmanden sidder nu varetægtsfængslet og vil senere blive afhørt bl.a. med henblik på at afklare, om han har flere indbrud på samvittigheden.
  Området omkring Dybbølgade har den seneste tid været plaget af flere indbrud.
  
  Fra Twitter:
  Indbrud i Dybbølgade, Sønderborg. Mørk 20-25 år og iført shorts. Vi har en del indbrud dernede - ring 114 hvis du kan hjælpe. #politidk
  
  